Novi dokumenti – dramatična promjena dokaza, 21/11/02. - 2002-11-21
Pred žalbenim Vijećem haaškog Tribunala za ratne zločine upravo je u tijeku davanje iskaza obrane i optužbe u slučaju Blaškić. General
Da li će 44 dokaza prihvaćena u žalbenom postupku na prvostupanju presudu Tihomiru Blaškiću izmijeniti tok procesa, dovesti do novoga suđenja pred novim Vijećem, ukinuti neke dijelove optužnice ili pak značiti odlobađajuću presudu generalu HVO-a osuđenom za ratne zločine na 45 godina zatvora, odlučiti će suci. U četvrtak popodne počela je rasprava pred peteročlanim žalbenim Vijećem . Za razliku od Blaškićeve obrane koja je naširoko komentirala dokumente predstavnici Tužiteljstva šute za javnost sve dok Vijeće ne odluči o daljnjoj sudbini procesa. Obrana osuđenoga je izrazila nadu u po Blaškića uspješan razvoj situacije tvrdeći da podneseni dokumenti, nedostupni u vrijeme procesa i donošenja presude Blaškiću, dramatično mijenjaju stvari dovodeći u pitanje i samu pravičnost postupka. Zanimljivo je da se na slučaj Blaškić u svjetlu nedostupnih dokaznih materijala koji izravno utječu na pravičnost sudskog procesa poziva i obrana haaškog optuženika generala Ojdanića u zahtjevu da joj se osiguraju svi relevanti dokazni materijali, uključujući NATO-ve. Samo je Žalbeno vijeće inače sugeriralo da se pretresanjem slučaja pozabavi prvostupanjsko Vijeće budući da pet sudaca Žalbenog vijeća ne želi odlučivati o oslobađajućoj presudi – koju je tražila obrana - bez uvida u kompletan slučaj, dakle bez ponovnog saslušavanja svjedoka. Vijeće nadalje može tražiti novo suđenje pozivajući se na članak 117. Tribunalovih Pravila o postupku i dokazima. Tužiteljstvo je takošer obećalo unijeti neke svoje nove dokaze u proces. U privaćenim materijalima koji bi mogli unijeti preokret u sušenje nalaze se dokumenti dati na svjetlo dana poslije demokratskih promjena u Hrvatskoj u siječnju 2000. godine – dio činjenica presudnih po Blaškićevu obranu do tada je skrivan. Radi se o materijalima iz arhiva HVO-a deponiranih u HIS-u, potom dokumentima koje su istražitelji Tužiteljstva otkrili u arhivu Armije BiH kao i dokumentima pristiglim iz Ureda Predsjednika RH.Blaškić se u Haagu nalazi od travnja 1996. godine. Prvostupanjska je presuda donesena u ožujku 2000. godine.